হঠাত করেই যেন সুনিতা পাল নামের এই কলামিস্ট এর আবির্ভাব, যিনি বাংলাদেশ নিয়ে একের পর এক অত্যন্ত বিতর্কিত সব থিওরী নিয়ে হাজির হচ্ছেন। এত “প্রসিদ্ধ” কলামিস্ট (তাঁর নিজেরই বর্ণনায়), অথচ ৫৭ বছর বয়সী এই সাংবাদিক-কলামিস্টের শুরুর দিককার (ধরা যাক বছর বিশেক আগের) কোন লেখা অনেক খুঁজেও পেলাম না! সাম্প্রতিক এক লেখায় সুনিতা পাল জনৈক “সালাহ উদ্দিন শোয়াইব চৌধুরী” সম্পাদিত Weekly Blitz পত্রিকাকে বাংলাদেশের “most influential newspaper” হিসেবে বর্ণনা করেছেন। মজার ব্যাপার হল, Weekly Blitz এর সাইটটিতে গেলে অত্যন্ত কৌতুহলোদ্দীপক একটি ব্যাপার চোখে পড়ে। Weekly Blitz এর ওয়েবসাইটটি যারাই তৈরী করেছেন এবং চালাচ্ছেন, তারা নিজেরাই ওয়েবসাইটের meta description এ (ব্রাউজারের উপরের দিকে লক্ষ্য করুন) নিজেদের সম্বন্ধে “Weekly Blitz 1 Most Influential Newspaper in Bangladesh” হিসেবে কথাগুলো জুড়ে দিয়েছে। বিষয়টা একটু হাস্যকরও বটে। সুনিতা পাল সালাহ উদ্দিন শোয়াইব চৌধুরীকে “internationally known award winning anti-jihadist journalist” হিসেবে বর্নণা করেছেন তার একাধিক লেখায়। বলাই বাহুল্য, সুনিতার বহু লেখাতেই (প্রায় প্রতিটিতেই) Blitz সম্পাদকের প্রতি তার “অকুন্ঠ” সমর্থন প্রকাশ পেয়েছে। আশা করি দু’জন একই ব্যক্তি নন!!